钦定古今图书集成/明伦汇编/氏族典/第089卷 > 卢斌
## 钦定古今图书集成/明伦汇编/氏族典/第089卷 > 卢斌

按《宋史卢斌传》：“斌，开封人，以笔札事晋邸。太宗即位，
补殿直。雍熙中，领兵屯霸州，会大举北伐，令以五千骑随曹彬抵祁沟。兵还，以为霸州破卤军缘边巡检。
端拱中，又为永兴军华州巡检，以劳改供奉官。召还，
授阁门祗候，寻为梓、遂十二州都巡检使。淳化四年，
迁内殿崇班。明年，擢授西京作坊使，领诚州刺史。”斌
在川、陕六年，以孤军御寇，累立战功。代还，太宗亲加
劳问，拜东上阁门使、检校左仆射。寻命为银、夏兵马
钤辖，遣与李继隆等五路出师讨李继迁。改授灵环
路钤辖，俄徙屯宁州，以疾召归，勾当军头引见司。咸
平初卒，年五十。子文质，殿中丞。